CELEX: E2017P0007
Language: lv
Date: 2017-09-21 00:00:00
Title: EBTA Uzraudzības iestādes 2017. gada 21. septembrī iesniegtā prasība pret Islandi (Lieta E-7/17)

16.11.2017   
            
            
               LV
            
            
               Eiropas Savienības Oficiālais Vēstnesis
            
            
               C 386/10
            
         EBTA Uzraudzības iestādes 2017. gada 21. septembrī iesniegtā prasība pret Islandi
   (Lieta E-7/17)
   (2017/C 386/08)
   EBTA Uzraudzības iestāde (35 rue Belliard, 1040 Brussels, Belgium), ko pārstāvēja EBTA Uzraudzības iestādes pārstāvji Carsten Zatschler, Catherine Howdle un Ingibjörg Ólöf Vilhjálmsdóttir, 2017. gada 21. septembrī iesniedza EBTA Tiesai prasību pret Islandi.
   EBTA Uzraudzības iestāde pieprasa, lai EBTA Tiesa:
   
               1)
            
            
               atzīst, ka Islande nav pieņēmusi vajadzīgos pasākumus, lai Islandes iekšējā tiesību sistēmā iekļautu aktu, kas minēts EEZ līguma II pielikuma VIII nodaļas 6.f punktā (Eiropas Parlamenta un Padomes Direktīva 2014/29/ES par dalībvalstu tiesību aktu saskaņošanu attiecībā uz vienkāršu spiedtvertņu pieejamību tirgū) un pielāgots EEZ līgumam ar 1. protokolu, un jebkurā gadījumā nav informējusi EBTA Uzraudzības iestādi par pasākumiem, kurus tā ir pieņēmusi, lai īstenotu minēto aktu, kā noteikts EEZ līguma 7. pantā;
            
         
               2)
            
            
               piespriež Islandei segt šīs tiesāšanās izdevumus.
            
         Juridiskā un faktiskā pamatinformācija un prasības juridiskais pamats:
   
               —
            
            
               Pieteikums attiecas uz to, ka Islande līdz 2017. gada 8. februārim nav ievērojusi EBTA Uzraudzības iestādes 2016. gada 8. decembrī izdoto argumentēto atzinumu par to, ka valsts savā tiesību sistēmā nav īstenojusi (Eiropas Parlamenta un Padomes Direktīvu 2014/29/ES par dalībvalstu tiesību aktu saskaņošanu attiecībā uz vienkāršu spiedtvertņu pieejamību tirgū), kas minēta Līguma par Eiropas Ekonomikas zonu II pielikuma VIII nodaļas 6.f punktā un pielāgota minētajam Līgumam ar tā 1. protokolu (“akts”).
            
         
               —
            
            
               EBTA Uzraudzības iestāde norāda, ka Islande, noteiktajā termiņā nepieņemot akta īstenošanai vajadzīgos pasākumus, nav izpildījusi saistības saskaņā ar minēto aktu un EEZ līguma 7. pantu.